kardosdrur/scandi-wiki huggingface dataset:
Apollo 32

Apollo 32 er en 32 fods motorbåd. L: 9,6 m. B: 3,12 m. Skrogkonstruktion: Halv planende.

Apollo 32 er designet og konstrueret af Klauss Baess, som tidligere var en del af Jupiter-projektet. Den store lighed mellem en Jupiter og en Apollo 32, er derfor ikke en tilfældighed. Da samarbejdet mellem Klaus Baess og Jupiterværftet ophørte i 1971, havde Baess forinden bestilt en Jupiter 33, men da den ikke er klar ved samarbejdets ophør, tager han skroget med sig og får den selv apteret i Kalvehave. Dette skrog kommer til at være starten på Apollo 32.

Apollo 32 blev fremstillet i følgende varianter;
 Apollo 32
 Apollo 32 TT (To Toiletter)
 Apollo 32 DL (Dobbelt Liste)
 Apollo 32 DL TT (Dobbelt Liste, To Toiletter)

Kendetegnet ved Apollo 32 DL er, at der er monteret 2 fenderlister. Grunden til at man lavede denne ændring var, at man ville øge højden af fribordet, for at få plads til én større enkeltstående maskine. Førhen var det nødvendigt med 2 maskiner, for at få hestekræfter nok, da den daværende højde i maskinrummet ikke var tilstrækkeligt. Ændringen øgede samtidig lofts højden i kahytterne med ca. 10cm, hvilket også var en klar fordel.

Apollo 32 TT er indrettet med to toiletter. Et i forkahytten og et i agterkahytten.

Apollo værftet gik konkurs i midten af 80'erne, og LM Glasfiber videreførte i en periode produktionen af Apollo 32. Her blev skroget fra Apollo 32 DL også anvendt til fremstilling af MØN 321.

Apollo 32 er stadig den dag i dag, en populær motorbåd.

Både
Rāj Ghāt

Rāj Ghāt er et bjergpas i Indien. Det ligger i delstaten Uttar Pradesh, i den centrale delen af landet,  km sydøst for hovedstaden New Delhi. Rāj Ghāt ligger  meter over havet.

Klima

Kilder 

Bjergpas
Uttar Pradesh
Davide Formolo

Davide Formolo (født 25. oktober 1992) er en professionel cykelrytter fra Italien, der er på kontrakt hos .

Formolo blev professionel i 2014 da han skrev kontrakt med . I 2019 blev han italiensk mester i linjeløb.

Referencer

Eksterne henvisninger 

 

Mandlige cykelryttere fra Italien
Karlsruhe (krydser)

Karlsruhe var en tysk let krydser. Den blev bygget for Reichsmarine under Weimar-republikken i 1927 og blev senere en del af flåden i Kriegsmarine. Skibet havde navn og våbenskjold efter den tyske by Karlsruhe. I de tidlige år tjente Karlsruhe som skoleskib og besøgte fjerne havne som Brisbane i Australien og San Diego i Californien. Ved udbruddet af anden verdenskrig blev skibet opgraderet, og hun vendte ikke tilbage i tjeneste før 13. november 1939.

Angrebet på Norge 
Karlsruhe deltog i det tyske angreb på Norge, som lederskib for ni krigsskibe i kampgruppe 4. Skibet havde til opgave at transportere soldater og sikre den tyske passage over Skagerrak om natten og tidlig om morgenen den 9. april 1940. Karlsruhe kom i kamp med kanonbatterierne på Odderøya fort, ved indsejlingen til Kristiansand. Tre gange forsøgte de tyske styrker at trænge ind i Kristiansandsfjorden og sætte tropper i land, men valgte at vende på grund af hård beskydning de første to gange. Det var en artilleriduell. Karlsruhe vendte sig om og fyrede en bredside mod fæstningen, indtil tåge begrænsede dens synlighed. Under ildskiftet flyttede det civile tyske fragtskib MS Seattle ind i skydezonen. Dette skib blev sat i brand og sank senere. Det tredje angrebsforsøg var vellykket. Dette skyldtes sandsynligvis et tysk signalflag blev forvekslet af nordmændene med det franske nationale flag. Da misforståelsen blev opdaget, var den tyske angrebsstyrke allerede inde i havnen.

Undergang 

Skibet forlod en beskadiget by for at vende tilbage til Tyskland om eftermiddagen, efter at missionen var afsluttet. Tre tyske torpedobåde var ledsagere. Den britiske ubåd HMS Truant var placeret uden for fjorden, og da hendes besætning opdagede de tyske skibe, affyrede ubåden torpedoer. To torpedoer ramte og eksploderede. Karlsruhe begyndte at tage vand ind og mistede gradvist kontrol. Kl. 21:00 gik besætningen på Karlsruhe over til torpedobådene Luchs og Seeadler. Da skibet lå dybt i havet, beordrede kaptajn Rieve torpedobåden Greif til at sænke skibet. Kl. 22:50 modtog Karslruhe barmhjertighedens slag i form af to torpedoer.

Vraget i Skagerrak 

Vragets nøjagtige position forblev ukendt i mere end 80 år. En sonarundersøgelse i april 2017 lokaliserede vraget, men identificerede det ikke. Skibet står støt på kølen på havbunden, nær en nedsænket elektrisk kabel mellem Norge og Danmark, der drives af Statnett. Vraget ligger ca. 11 sømil fra Kristiansand, på ca. 490 meters dyb. En senere ekspedition for at identificere vraget, bekræftede i juni 2020, at det var Karlsruhe.

Referencer 

Krydsere
Skibsvrag i Norge
Krigsskibe fra 2. verdenskrig fra Tyskland
Norge under 2. verdenskrig
Slag under 2. verdenskrig
Amager Orienteringsklub

Amager Orienteringsklub - AMOK, er en dansk orienteringsklub, der hører hjemme i København. Klubben blev stiftet i 2008 og er indtil videre Danmarks yngste orienteringsklub. Klubben er organiseret under Dansk Orienterings-Forbund  og Danmarks Idræts Forbund.

Historie 
Amager Orienteringsklub blev stiftet 20. oktober 2008 i Tårnby Kommune, og har i dag godt 110 medlemmer.

Klubben blev i 2019 kåret til Årets Orienteringsklub af Dansk Orienterings-Forbund. Klubben blev fremhævet for at arrangere den nyskabende AMOK Metr-O Cup i hovedstadsområdet som tiltrækker en del nye løbere til sporten. Klubben blev samme år også nomineret til Danskernes Idrætspris af DIF og DR P4, hvor klubben blev nr. 6 i den samlede kåring på landsplan.

Klubben startede i turneringssammenhænge i østkredsens 6. division, og det er indtil nu lykkedes at rykke op hvert fjerde år. Første oprykning kom i 2013, hvor AMOK rykkede op i 5. division. Siden er det lykkedes at gentage oprykningen i både 2017 og i 2021 så klubben nu løber i 3. division. 

Klubbens stiftende formand var Jens Jørgen Lykkegaard (2008 - 2013). Derefter var Tøger Gralle Nørgaard formand i 2014 - 2015. Siden 2016 har klubbens formand været Rolf Andersen.

Aktiviteter 
Klubbens mest kendte løb er AMOK Metr-O Cup som siden 2019 har tiltrukket 800-1.000 deltagere fordelt over fire tirsdage. Klubben har i en årrække arrangeret "Vinterlang" den sidste søndag i januar, hvor de længste distancer er på 16–18 km. Hovedparten af klubbens træningsløb foregår som orienteringsløb i byområder i København og på Frederiksberg, men klubben løber også skovorienteringsløb i Kongelunden og Pinseskoven.

Klubben har tegnet orienteringskort over skovområderne Kongelunden, Amager Fælled og Pinseskoven og byorienteringskort over bl.a. Dragør, Kastrup, Tårnby, Amager Strandpark, Naturcenter Amager, Holmen, DR-Byen, Islands Brygge, Teglholmen og Østre Anlæg. Derudover har klubben produceret en række skolekort, der benyttes i idrætsundervisningen på de pågældende skoler.

Klubben har siden stiftelsen haft et stadigt stigende antal medlemmer og rundede 110 medlemmer i efteråret 2021. Klubben har udviklet sig til en breddeklub med en bred base af løbere i alle aldre og relativt få eliteløbere. Som mange andre orienteringsklubber er det ikke lykkedes for Amager OK at skabe en stabil ungdomsafdeling. I stafetsammenhænge deltager klubbens løbere sammen med OK Skærmen og Politiets Idrætsforening.

Eksterne henvisninger 
 Amager Orienteringsklub – hjemmeside

Fodnoter 

Orienteringsklubber i Danmark
Tårnby
Sport på Amager
DM i trial

Danmarksmesterskaberne i Trial er de danske individuelle mesterskaber i trial. De afvikles som en konkurrence, der er delt op over et helt år. Her konkurrerer trialkørere fra hele landet om mesterskabet. Igennem året vil der blive opskrevet point for hver konkurrence, hvor man ved den sidste summerer pointene og kårer vinderen.

Man kan vinde som samlet danmarksmester i B-, Classic- og Elite-klassen. Herefter findes desuden A-klassen, hvor man kan vinde titlen som samlet "mester af A-cup."

Derudover er der også et danmarksmesterskab for unge under 18 år, som er en adskilt konkurrence fra seniormesterskaberne. Deltagerne har dog lov til at stille op i seniormesterskabet og dermed konkurrere mod kørere på 1

8 år og derover.

Eksterne henvisninger 
 Stillinger i trial hos Danmarks Motor Union

Motorcykelsport
René Wulff

René Wulff (født 23. januar 1950 i Hvidovre) er en dansk trommeslager, sanger, guitarist, mundharmonikaspiller og komponist. Han har siden slutningen af 60’erne komponeret, skrevet og indspillet med en række danske bands som Hutlihut, Sensory System, Charlatangruppen, Barbarella, C.V. Jørgensen, C.V. Moto, Tass, Sidewalk og The Intellectuals samt i eget regi med Westend og Little Wolf. Han skrev sangen "When Ever You Want Me" indspillet af Laid Back.

Han har som sessionmusiker medvirket på utallige indspilninger og har endvidere spillet og turneret i både Europa og USA med internationale navne som Dr. John,  Sonny Rhodes, Queen Ida, Clifton Chenier og The Nick Gravenites John Cipollina Band.

I 1995 indspillede Wulffs sit første soloalbum "Music From the Hill House" og i 2010 udkom så albummet "Blue Rendezvous" - begge indspillet i USA.

Som forfatter har han udgivet bogen Det ganske lille band – mine år med C.V. Jørgensen om tiden med CV Jørgensens orkester. 

René Wulff er stadig aktiv med eget studie.

Referencer

Eksterne henvisninger 
 Opslag på discogs.com

Trommeslagere fra Danmark
Personer fra Hvidovre
Kasussprog

Kasussprog er sprog, der angiver syntaktiske relationer ved hjælp af kasus.

De indoeuropæiske sprog, hvortil dansk hører, kender kasus, og det samme gælder fx de uralske sprog, der har mange flere kasus end de indoeuropæiske; men der findes også sprog helt uden kasus, fx kinesisk.

I alle de indoeuropæiske sprog er der kasus; men der er blevet færre af dem. Nogle sprog kaldes kasussprog. Kort sagt drejer det sig om sprog med flere overleverede kasus end i dansk. Med kasussprog menes traditionelt sprog, der har mindst 3 kasus i substantivernes bøjning og mindst 4 kasus i pronominernes bøjning. Man regner fx ikke dansk, engelsk og fransk for kasussprog, fordi substantiverne ud over nominativ kun kan bøjes i genitiv på dansk og engelsk, og fransk har ikke kasus længere. Ikke alle sprogforskere regner dog genitiv for en ægte kasus i dansk. I stedet kan s-endelsen i fx mandens hund ses som en enklitisk (efterhængt) størrelse.

Det indoeuropæiske grundsprog, urindoeuropæisk, som sprogforskere har forsøgt at rekonstruere ud fra sprogets efterkommere, har med sikkerhed haft 8 kasus (nominativ, vokativ, akkusativ, genitiv, dativ, instrumentalis, lokativ og ablativ), men nogle forskere mener, at der har været 10 kasus i indoeuropæisk, nemlig også adessiv og illativ. De indoeuropæiske sprog har i stor udstrækning i nutiden mistet flere af deres kasus, og betydningen gengives nu på anden vis (ved ordstilling og præpositioner).

Latin har videreført 6 af de 8 kasus fra indoeuropæisk. Instrumentalis er lagt ind under ablativ som instrumental ablativ, og lokativ er fordelt på to andre kasus: lokativisk genitiv og lokativisk ablativ. Denne nedlæggelse af to kasus kan dog betragtes som grammatikeres valg ved deres sprog­beskrivelse.

Tysk regnes med sine fire kasus (nominativ, akkusativ, genitiv, dativ) for et kasussprog. En kasus alene kan være udslagsgivende for en sætnings betydning. Ud over at et ord i en bestemt kasus kan være bestemmende for en sætnings betydning, har tysk ligesom flere andre sprog også præpositioner, der styrer en kasus. Det kan være svært at se en relevans i, at nogle præpositioner styrer enten akkusativ, dativ eller genitiv. Derimod er der nogle præpositioner, der kan styre både akkusativ og dativ, idet der bruges akkusativ ved en bevægelse til et andet sted, og dativ ved en fast position. Andre sprog bruger særlige kasus til disse funktioner.

Polsk har bevaret 7 af de indoeuropæiske kasus. Ablativ findes ikke på polsk. Litauisk skal have bevaret mange oprindelige træk. 

Af ikke-indoeuropæiske sprog i Europa med kasus, altså regelrette kasussprog, kan nævnes finsk med 14 regelrette kasus og 15 adverbielle kasus og ungarsk med 18 kasus. Det nøjagtige antal af kasus i disse sprog kan diskuteres, alt efter hvilke definitioner man bruger.

Det fuldstændige kasussprog er i dag en teoretisk konstruktion som et sprog, hvor alle relationer, der i nutidige sprog beskrives ved præpositionsled eller ordstilling, fremgår af kasus. Sprogforskere anslår, at det ved et sådant fuldstændigt kasussprog kan dreje sig om ca. 50 kasus.

Kilder 
 Opslag “Kasussprog” i Den Store Danske

Referencer  

Lingvistik
Kasus
Preben Nybo Andersen

Preben Nybo Andersen (født 3. februar 1926, død 1. februar 2018) var en dansk politiker fra partiet Venstre, der var borgmester i  Allerød Kommune fra 1988 til 1993. Han overtog posten midt i perioden fra partifællen Oskar Jensen, der gik af efter 18 år som borgmester. Ved valget i 1993 valgte han ikke at genopstille, men i stedet opstille til amtsrådet i Frederiksborg Amt. Ved valget mistede Venstre for første gang borgmesterposten til Det Konservative Folkeparti med den ny borgmester Eva Nejstgaard i spidsen. Først 24 år senere, ved valget i 2017 lykkedes det atter Venstre med Karsten Längerich at vinde borgmesterposten i kommunen tilbage fra Det Konservative Folkeparti.

Preben Nybo Andersen blev kendt som "kulturens borgmester", idet han bl.a. var med til at stifte Allerød Kunstforening og teatergruppen Dr. Dante.

Desuden var han i starten af 1990'erne en af initiativtagerne til foreningen Allerød Flygtningevenner, hvis formål var at støtte de mange Balkan-flygtninge, der boede i Sandholmlejren.

Efter at have været medlem af Venstre i en menneskealder; i de senere år ovenikøbet som æresmedlem, valgte Preben Nybo Andersen i 2015 at melde sig ud af partiet i protest mod partiets og den daværende regerings udlændingepolitik.

Referencer 

Borgmestre fra Venstre
Personer fra Allerød Kommune
Håkan Ericson

Håkan Ericson (født 29. maj 1960, Åby, Norrköping) er en svensk fodboldtræner og nuværende landstræner for Færøernes fodboldlandshold, han blev ansat i december 2019 og har kontrakt i fire år.. Gennem hans fodboldkarriere som spiller, spillede han for bl.a. Åby IF, FK Kick og IK Sleipner. Han er søn af forhenværende landstræner for Sveriges fodboldlandshold Georg Ericson.

Håkan Ericson fik en god start som Færøernes landstræner. Holdet vandt de to første kampe i UEFA Nations League 2020-21 i League D, først blev det en 3-2 hjemmesejr mod Malta, og tre dage senere en 1-0 sejr på udebane mod Andorra. Den 17. november 2020 vandt Færøerne Gruppe 1 i Nations League D ved at spille uafgjort 1-1 mod Malta. Derved rykkede Færøerne op i League C.

Hæder

Træner 
Sverige
 U/21 Europamesterskabet i fodbold: 2015

Trænerstatistik

Referencer 

Fodboldtrænere fra Sverige
Trænere for Færøernes fodboldlandshold
Gregor Mühlberger

Gregor Mühlberger (født 4. april 1994) er en professionel cykelrytter fra Østrig, der er på kontrakt hos .

I 2017 blev han østrigsk mester i linjeløb. Samme år vandt han Rund um Köln.

Referencer

Eksterne henvisninger 

 

Mandlige cykelryttere fra Østrig
Meinhard Olsen

Meinhard Egilsson Olsen (født 10. april 1997) er en færøsk fodboldspiller, der spiller som midtbanespiller for Bryne. Han har tidligere spillet for bl.a. GAIS i Superettan, Vendsyssel i 1. division, Kristiansund i Eliteserien og de færøske klubber NSÍ Runavík og B36 Tórshavn i Færøernes bedste række.

Landshold 
Han fik sin debut for Færøernes fodboldlandshold den 7. juni 2019 i en EM 2020 kvalifikationskamp mod Spanien. Han blev skiftet ind efter 86 minutter for Árni Frederiksberg. Den 25. marts 2021 scorede han sit første landsholdsmål for Færøerne i VM-kvalifikationskampen mod Moldova, der endte uafgjort 1-1.

Internationale mål

Referencer

Eksterne henvisninger 
 

Fodboldspillere fra NSÍ Runavík
Fodboldspillere fra B36
Fodboldlandsholdsspillere fra Færøerne
Jørgen Leth - fem undersøgelser

Jørgen Leth - fem undersøgelser er en serie af fem danske eksperimentalfilm fra 2014, der er instrueret af Simon Staho.

Handling 
Instruktør Simon Staho er gået på opdagelse i Jørgen Leths samlede værk - billede for billede, linje for linje - og har fundet en anden side af levemanden og æstetikeren: vreden, den forladte elskers smerte, angsten og sammenbruddet. Alle ord og billeder er skabt af Jørgen Leth, der også lægger stemme til, men de er sat sammen på en anderledes måde. Det er en kunstners blik på en anden kunstner.

Afsnit

Eksterne henvisninger

Noter 

Danske film fra 2014
Eksperimentalfilm fra Danmark
Jørgen Leth
Azat

Azat () er en flod i Kotayk-provinsen i Armenien. Dens kilde er på den vestlige skråning af Geghamabjergene. Den flyder gennem Garni, Lanjazat og Arevshat. Den løber ind i Arax nær Artashat . Hovedformålet med Azat-dæmningen er kunstvanding og vandkraftproduktion. Dets farepotentiale er rangeret til at være højt.

Azatfloden er kendt i Armenien for sin skønhed. Den er 40 kilometer lang og har et afvandingsområde på 572 kvadratkilometer. Azat passerer gennem Khosrov Naturreservat . I sine nedre dele løber floden ud i Ararat-dalen. Azat er kendt for sine mange spektakulære vandfald og dens stenfyldte flodleje.

Galleri

Referencer 

Floder i Armenien
Cornelius Petersen (1882-1935)

Cornelius Petersen (1882-1935) var en dansk-frisisk bondefører og grundlægger af Selvstyrebevægelsen.

Referencer 

Personer fra Sønderjylland (på tværs af landegrænser)
Sønderjyllands historie
Vandbygningsvæsenet

Vandbygningsvæsenet var en institution under Ministeriet for offentlige Arbejder, der administrerede en række statshavne og førte tilsyn med kommunale havne, byggede og førte tilsyn med havdiger, høfder og andre kystsikringsanlæg samt vedligeholdt en række offentlige sejlløb. Vandbygningsvæsenet blev nedlagt i 1973, hvorefter opgaverne blev fordelt på bl.a. Statshavnsadministrationen og Kystinspektoratet (nu Kystdirektoratet).

Kildeangivelser 

Danske myndigheder
Ophørt i 1973
Pelle Karlsson

Pelle Olof Nils Karlsson, oprindeligt Per-Olof Nils Carlsson, født 24. juli 1950 i Göteborg, er en svensk kristen sanger, musiker, komponist, bandleder, pladeproducent, prædikant og forfatter inden for pinsebevægelsen.

Biografi 
Karlsson har spredt sin tro på Gud gennem sin musik. Karlsson lavede en svensk optagelse med svenske tekster til melodien (Vad gränslös kärlek). Hans første EP blev indspillet i 1961 på Hemmets Härold med blandt andet denne sang. Karlsson dannede en trio i 1963 og udgav EP'en På Jerikos Väg i 1964. Karlsson spillede sologuitar og sang, Dan Ekström sang og spillede harmonika og Tore Käll sang og spillede akkompagnementsguitar. I 1967 kom den første LP nu med gruppen Västkustteamet, som var blevet udvidet med trommeslager Anders Kjellberg og sangere Christina Axell og Christina Sonesson.

I 1969 blev bandet New Creation dannet, som bestod af Pelle Karlsson på sang og sologuitar, Lennart Sjöholm, vokal, hammond og klaver, Dan Ekström, el-bas, og Anders "Putte" Kjellberg, trommer. Bandet lavede flere plader, herunder en på engelsk, der var beregnet til lancering i USA før en turné der.

I 1971–1973 rejste Pelle Karlsson & New Creation sammen med sangeren Jan Sparring i de svenske folkeparker.

I 1970 rejste bandet til Israel og indspillede et album med autentiske lyde mellem sporene (Jerusalem).

Med sangen "Han Är Min Sång Och Min Glädje" i 1973 nåede han de brede masser af folket. I USA blev dette meget værdsat, og han blev blandt andet inviteret til et morgenmadsmøde med præsident Ronald Reagan.

Han giftede sig med sanger Evie Tornquist i 1979. I 1980 flyttede de til Californien, USA, og siden 1983 bor de i Naples, Florida. Evie er et ret etableret navn som sanger i USA, mens Pelle Karlsson nu beskæftiger sig med evangelisering og forretning.

Diskografi

Album 

 1970 - Du Är Hos Mig
 1973 - Han Är Min Sång Och Min Glädje
 1977 - När Du Vänder Hem
 1979 - Öppnade Ögon (med Evie Tornquist-Karlsson)
 1980 - Teach Us Your Way: Together In Prayer And Worship (med Evie Tornquist-Karlsson)
 1983 - Restoration (med Evie Tornquist-Karlsson)
 2012 - We Pray For The World (med Evie Tornquist-Karlsson)

Singler 

 1961 - Sjunger Och Spelar
 1964 - På Jerikos Väg (med Dan Ekström og Tore Kjäll)
 1965 - Han Ger Väckelsens Eld Såsom Förr (med Lennart Eriksson)
 1968 - Jesus Ser (med Dan Ekström)
 1968 - Så Älskar Gud (med Dan Ekström)

Referencer

Eksterne henvisninger 
 

Sangere fra Sverige
Guitarister fra Sverige
Kristne forfattere
Personer fra Sverige
Hundsbæk

Hundsbækgård er en tidligere Hovedgård beliggende i Læborg Sogn, Vejen Kommune.

Historie 
Hundsbæk tilhørte 1390 Mattis Christensen, som 1392 solgte den til Henneke
Limbek, † 1404; hans Søn Claus L. afhændede Hundsbæk 1407 til Dronning Margrethe den Første. Kong
Hans af Danmark opholdt sig ofte på Hundsbæk for jagtens skyld, ligesom Christian den Anden og Frederik den Første har været
her. Frederik den Anden, der samlede kronens ejendomme omkring Kolding og Vejle, mageskiftede
1578 Hundsbæk mod Damsgård i Starup Sogn til Fru Bege Clausdatter (Enke efter Peder
Galskyt til Sønderskov Herregård, † 1613. Ved Skiftet efter hende gik Hundsbæk over til
Erik Juel, senere Rigsråd., efter hvis Død 1657 den blev udlagt til Kreditorerne og
„nedbrudt og forødt“ under Svenskerkrigene (i hvilken Krig Sognet led meget). En
del af den ejedes senere af Rådmand Bertel Jensen Duus, der havde faaet den som
udlæg for gæld; andre dele tilhørte Admiral Niels Juel, Niels Steffensen Krag,
Herm. Frands von Schwanewede og Jørgen Skeel Due til Sønderskov, † 1701, som
igen samlede den og opførte bygninger på Gården, der havde ligget øde siden
krigen. Arvingerne efter Due skødede H. (20, 33 Td. H. Gods) 1707 for 2651 Rd.
til forpagter Palle Christensen, som vistnok 1714 skødede den til Peder Christensen
Tonbo, og han skødede den 1747 til Hans Adolph Poulsen, † 1752, hvorpå den
ved auktion for 2759 Rd. blev solgt til Peder Poder; han skødede den (20, 29 Td. H.)
1764 for 3990 Rd. til Jens Lassen fra Sneumgård, som 1769 bortsolgte 6 Td. H. til
beboerne i Gammelby. Lassens Familie ejede H. til op i 19. Aarh.; den var delt i
to halvgårde, der efterhånden kom på forskellige hænder, indtil den 1863 atter
samledes af Emil Hansen. Senere har den været på mange Hænder. — Den nuv. Hovedbygning, en midtfløj
i et og to sidefløje i to Stokværk, er opført 1877. Det gamle voldsted, hvor den
engang anselige borg har stået, og som var omgivet af grave, blev ved midten af
19. Aarhundred helt jævnet.

Gårde i Danmark
Bygninger, konstruktioner og anlæg i Vejen Kommune
William S. Darling

William S. Darling (født, 14. september 1882, død 15. december 1963) var en ungarsk-født amerikansk scenograf, der var mest prominent i 1920'erne og 1930'erne.
Darling modtog seks nomineringer til en Oscar for bedste scenografi og vandt 3 gange. Han blev optaget i Art Directors Guilds Hall of Fame i 2012. Ifølge ADG var Darling en af de "mest indflydelsesrige designere i de tidlige dage af Hollywoods golden age."

Biografi 
Darling blev født Vilmos Béla Sándorházi (også Adalbert Sandorhazi) i Sándorháza, Østrig-Ungarn. Han startede oprindeligt med at læse arkitektur på grund af sin fars ønske, men skiftede senere til Budapest akademi for billedkunst, hvor han studerede maleri.
Han fortsatte sine studier på et stipendium ved École des Beaux-Arts i Paris, Frankrig.

I 1910 immigrerede Darling til New York City under navnet Adalbert Sandorhazi.
Han startede en succesfuld karriere som portrætmaler. Han ændrede sit navn fra Sandorhazi under første verdenskrig, da hans kone foreslog at han tog hendes fødenavn for at undgå den udenlandske udtale. Omkring 1920 flyttede han til sydcalifornien hvor han begyndte at arbejde som scenograf på film, og blev hurtigt leder af kunstafdelingen i 20th Century Fox.
Darling arbejde på 61 filmproduktioner mellem 1921 og 1954.

Darling var nomineret til en Oscar for bedste scenografi 6 gange mellem 1934 og 1947.
Han vandt en Oscar for Cavalcade i 1933, Sangen om Bernadette i 1943 og Anna og kongen af Siam i 1946.

Udvalgte film 
 Ildhesten (1924)
 Cavalcade (1933) - Vandt en Oscar
 Judge Priest (1934)
 Fangen på Hajøen (1936)
 Lloyds of London (1936) - Nomineret til en Oscar
 Lille Willie Winkie (1937)
 Og regnen kom (1939) - Nomineret til en Oscar
 Sangen om Bernadette (1943) - Vandt en Oscar
 Himmeriges nøgler (1944) - Nomineret til en Oscar
 Anna og kongen af Siam'' (1946) - Vandt en Oscar

Referencer

Eksterne henvisninger 
 

Personer fra USA
Oscarvindere